# We Are!

We Are! (en anglès, 'Nosaltres som!' o símplement 'Som!') és el senzill de debut en solitari d'Hiroshi Kitadani publicat per Nippon Columbia el 20 de novembre de 1999 i és el primer opening de l'anime One Piece.

## Producció

Quan l'anime encara estava en fase de producció, el compositor Kohei Tanaka va presentar una nova cançó, "We Are!", per ser seleccionada per ser la primera obertura de la sèrie, i van ridar Kitadani per fer de vocalista de la maqueta. Entre altres candidates, la composició de Tanaka va ser escollida per l'estudi, que llavors va començar el procés de selecció de qui seria el cantant oficial de la cançó. No obstant això, els funcionaris de l'empresa van començar a suggerir mantenir el mateix Kitadani, i així es va fer. Kitadani acredita la cançó com un gran canvi en la seva carrera, que li va aportar més fama i oportunitats. Ja havia sentit de la seva discogràfica que no veien futur en ell.
El lletrista Shoko Fujibayashi va escriure les lletres abans que Tanaka treballés en la melodia.
El senzill també inclou la cançó "MUSIC", cantada per Akemi Okamura, actriu de veu original del personatge de Nami.
Va rebre un llançament especial en vinil el 20 de març de 2024.

## Llegat

We Are! es va utilitzar com a obertura dels primers 47 episodis de One Piece. Va acabar fent-se famós i lligat intrínsecament a l'anime, reproduint-se en diferents episodis en moments clau. L'animació d'obertura es va recrear utilitzant la música per celebrar l'episodi 1.000 de l'anime. Hi ha versions (utilitzades com a opening) dels actors dels personatges cantant, així com instrumentals amb diferents tons impregnant tot l'anime. Fins i tot la sèrie d'imatge real tenia versions instrumentals de la cançó a la seva banda sonora.
Després de més de dues dècades de carrera amb diversos èxits, "We Are!" segueix sent la cançó més popular d'Hiroshi Kitadani, sent una presència constant en els seus espectacles. El cantant va incloure la cançó al seu àlbum R-New. El 2024, va ser convidat a cantar la cançó al canal THE FIRST TAKE.
Es va utilitzar una versió de la cançó com a paròdia a Gintama.

## Recepció

Daniel Dockery, de Crunchyroll, va dir que «We Are! és un tema d'anime perfecte. Cantada sentimentalment amb passió natural per Hiroshi Kitadani, és més que una cançó, sinó el més semblant que té One Piece a un himne de la seva alma mater. Encapsula l'esperit de One Piece, la seva ambició, el seu estat de grandesa amb fam de somnis. I, el més important, aconsegueix capturar no només què és One Piece, sinó també què pretén ser One Piece.»
La reedició en vinil va ocupar el lloc 34 al les llistes de senzills d'Oricon.

## Premis

| Any | Premi | Categoria | Resultat | Font |
| 2000 | Animation Kobe Awards | Millor tema musical | Guanyador | |
| 2019 | Heisei Anisong Grand Prix (1989-1999) | Millor Composició | Guanyador | |

## Versions en català

S'han fet diverses versions en català, la major part per a TVC i una per a la televisió valenciana. La primera versió de TVC va ser interpretada per David González, que també va cantar la versió del desè aniversari. Txell Sota va posar veu a una nova versió que també va servir d'opening de la sèrie.

## Notes

* ↑ La cançó va ser traduïda al català per a l'anime, però es va adaptar lliurement sense incloure We Are! ni la seva traducció. Al final de la cançó, l'espai on a l'original canten We Are! en català van cantar "Veuràs" o "Voràs".

## Referències

* ↑ «We Are!» (en anglès). lyricstranslate.com. [Consulta: 27 agost 2024].
* 1 2 «Opening | Català, de la sèrie One Piece». Viasona. [Consulta: 28 agost 2024].
* 1 2 «Opening | Valencià, de la sèrie One Piece». Viasona. [Consulta: 28 agost 2024].
* ↑ «ウィーアー! | きただにひろし». ORICON NEWS. [Consulta: 13 agost 2024].
* ↑ Japan, Billboard. «Hiroshi Kitadani on His History with ‘ONE PIECE’ TV Anime & His Work as ‘We Are!’ Pirates: Interview». Billboard, 24-03-2024. [Consulta: 13 agost 2024].
* ↑ «「音人工房」　藤林 聖子». www.jasrac.or.jp. [Consulta: 13 agost 2024].
* ↑ «One Piece We Are! / Music (Vinyl) (Hiroshi Kitadani, Nami (CV: Akemi Okamura))». Playasia. [Consulta: 13 agost 2024].
* ↑ Inc, Natasha. «「ウィーアー！」初アナログ化、悪魔くん・聖闘士星矢・銀河鉄道999アナログ盤も復刻». コミックナタリー. [Consulta: 13 agost 2024].
* ↑ «Watch the Recreated "We Are" 'One Piece' Opening for Episode 1,000», 22-11-2021. [Consulta: 13 agost 2024].
* ↑ Bitran, Tara. «WANTED: The Full ‘ONE PIECE’ Soundtrack — and You Can Listen to It Now», 31-08-2023. [Consulta: 13 agost 2024].
* ↑ «One Piece anime recreates original opening, brings back “We Are” theme for Episode 1,000【Video】» (en anglès americà), 22-11-2021. [Consulta: 13 agost 2024].
* ↑ «La Fée Sauvage - The Wild Faery Company - ONE PIECE Music Symphony».
* ↑ «HIROSHI KITADANI / R-new - CDJournal» (en japonès). [Consulta: 14 agost 2024].
* ↑ «Hiroshi Kitadani canta “We Are!”, de ‘ONE PIECE’, no THE FIRST TAKE» (en portuguès brasiler), 19-01-2024. [Consulta: 13 agost 2024].
* ↑ «Gintama Parodies One Piece in New Anime Opening: Watch» (en anglès). [Consulta: 13 agost 2024].
* ↑ Dockery, Daniel. «FEATURE: Why One Piece's "We Are!" Is A Perfect Anime Opening», 08-10-2021. [Consulta: 13 agost 2024].
* ↑ «ONE PIECE ウィーアー!/MUSIC | きただにひろし,ナミ(岡村明美)». [Consulta: 13 agost 2024].
* ↑ «Wayback Machine», 27-09-2007. Arxivat de l'original el 2007-09-27. [Consulta: 13 agost 2024].
* ↑ «Evangelion's "Cruel Angel's Thesis" Theme Song Takes Heisei Anisong Grand Prize» (en anglès), 13-08-2024. [Consulta: 13 agost 2024].
* ↑ «Opening 1 (2a versió) | Català, de la sèrie One Piece». Viasona. [Consulta: 28 agost 2024].